טיפול לילי

טִיפּוּל לֵילִי היא סדרת טלוויזיה ישראלית מסוגת דרמה, שיצר ותסרט רענן כספי, שודרה ב-yes החל מ-30 ביוני 2024. הסדרה עוקבת אחרי טיפולים פסיכולוגיים בשעות הלילה שעורך למטופליו פסיכולוג קליני ערבי ישראלי בשם לוּאַי מנסור (לעיתים נהגה בסדרה לוּאִי, מגולם על ידי יוסף סוויד). במקביל עוקבת הסדרה אחרי סיפור חייו של לואי ושל משפחתו. הסדרה עוסקת בזמן הווה, עם פלשבקים לעבר של לואי ושל מטופליו, כאשר לואי מלווה כביכול את מטופליו באירועים שבהם הם נזכרים.

בנובמבר 2024 פורסם כי גרסה גרמנית לסדרה נמצאת בשלבי הפקה. 

ביולי 2025 יס הודיעה שהסדרה תחודש לעונה שנייה.  

 עלילת הסדרה  
לואי מנסור מנסה למצוא את דרכו המקצועית והמשפחתית לאחר שאשתו היהודייה, שירן (רננה רז), שמה קץ לחייה. ילדיו של לואי, אמיר 'מירו' (בן 14, מגולם על ידי שון עיסא) ונור (בת 9, מגולמת על ידי אריאלי כץ), מתמודדים עם קשיים על רקע האובדן. לאור המורכבות בשילוב התפקוד המקצועי והמשפחתי, לואי מחליט לעבור לקבלת מטופלים בשעות הלילה. אחותו ההריונית של לואי, מירה (לוסי איוב), מגיעה לגור איתו כדי לסייע לו. זאת על רקע משבר זוגי שלה עם בן זוגה, כארים (פיראס נסאר), ופרידה ממנו.

הסדרה מלווה את טיפוליהם של מספר מטופלים:
יסמין (שירה האס), גיימרית 'חנונית-מחשבים' שכמעט לא יוצאת מביתה. מקיימת קשר קרוב עם חבר מחו"ל בלי שראתה אפילו את תמונתו.
יעקב סימן-טוב (יעקב זאדה-דניאל), חרדי בדיכאון שניסה לשים קץ לחייו בעקבות משבר זוגי.
אפי (תומר יוסף), בתסבוכת אישית וזוגית סביב מעורבותו בעולם הפשע.
נועם (ירון ברובינסקי), מנהל מחלקת טיפול נמרץ, צריך אישור מפסיכולוג כדי לחזור לעבודתו לאחר אירוע במחלקה שלו.
במהלך הסדרה לואי פוגש בשעות לפנות בוקר בנוגה (דאנה איבגי), אחראית על מאפייה בסופרמרקט הסמוך, ונוצר ביניהם קשר. במקביל, לואי משכיר את הקליניקה שלו בשעות היום למטפלת בתנועה בשם נועה (לנה פרייפלד). בהמשך העונה היא מעבירה מפגשים טיפוליים ללואי ומתחילה לטפל בבנו.

 מוטיבים מרכזיים 
אובדנות – הסדרה עוסקת בנסיבות ההתאבדות של שירן. לואי נע בין האשמה עצמית שלא דאג לה כראוי, ובין האשמת הפסיכולוג שלה (עודד פהר) שלא השכיל למנוע את ההתאבדות. במקביל עוסק לואי במאמץ למנוע את הניסיון האובדני הבא של מטופלו יעקב סימן-טוב.

ערביי ישראל – בסדרה מוצגים קשיים שעמם מתמודדים ערביים ישראלים ומשפחות מעורבות. לואי ומירה מדברים ביניהם בערבית ליד הילדים. לואי רוכב על אופניו כדי לחלץ את בנו שהיה בסביבת פיגוע, ונרדף על ידי שוטרים שחושדים בו שהוא קשר לפיגוע. אפי מדבר ליד לואי בערבית מתוך הנחה שלואי לא מבין את השפה.

 השוואה לסדרות אחרות 
הסדרה בולטת בדמיונה לסדרה הישראלית "בטיפול" ששודרה בין השנים 2005–2008.

 פרסים ומועמדויות 
פרסשנהקטגוריהעבורתוצאהמקורפרס האקדמיה הישראלית לטלוויזיה2024סדרת דרמהטיפול לילישחקן ראשי בסדרת דרמהיוסף סווידשחקנית ראשית בסדרת דרמהלוסי איובשחקן משנה בסדרת דרמהיעקב זדה-דניאלתומר יוסףשחקנית משנה בסדרת דרמהשירה האסבימוי בסדרת דרמהגבריאל ביבליוביץ'תסריט בסדרת דרמהרענן כספיצילום בסדרה עלילתיתאיתן חתוכהמוזיקה מקוריתטל ירדניהקלטה ועיצוב פסקול בסדרה עלילתיתרן צרויה ויוסי רבינוביץליהוק בסדרה עלילתיתהילה יובלפסטיבל הסדרות של מונטה קרלו2024הסדרה הטובה ביותרטיפול ליליהשחקנית הטובה ביותרשירה האס

 עיבודים זרים 
בנובמבר 2024, פורסם כי חברת SquareOne Productions, שגם עיבדה את הסדרה הישראלית 'כבודו' לגרסאות זרות, עובדת על גרסה גרמנית לסדרה, המתרחשת בגרמניה ובאוסטריה. הפרויקט נמצא בשלבי פיתוח עם תסריטאים ושחקנים שעדיין לא נחשפו.

 קישורים חיצוניים 








 הערות שוליים 

קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:Yes הטלוויזיה בלוויין: תוכניות וסדרות